钦定古今图书集成/明伦汇编/氏族典/第214卷 > 何兑
## 钦定古今图书集成/明伦汇编/氏族典/第214卷 > 何兑

按《邵武府志》：“兑字泰和，上麓人。登重和元年进士。初
广西提刑检法官。会东平马伸以御史宣慰诸道，兑
摄本使，每应对必以义理。伸贤之，遂辟置幕下。既而
伸以言事谪死，兑归守其学，终身不少变。绍兴中，通
判辰州，睹邮报秦桧，自陈其存赵之功，因取所辑马
伸事状，列上史官中，有移书伪楚，斥使避位之节。桧”
以其分己功，大怒，遂下兑狱，削官窜真阳。桧死，乃复
其官，终身不自悔。兑自号龟津，学者因称为龟津先
生。